CELEX: 32011R0312
Language: et
Date: 2011-03-30 00:00:00
Title: Komisjoni määrus (EL) nr 312/2011, 30. märts 2011 , teatavate kaupade klassifitseerimise kohta kombineeritud nomenklatuuris

1.4.2011   
            
            
               ET
            
            
               Euroopa Liidu Teataja
            
            
               L 86/53
            
         KOMISJONI MÄÄRUS (EL) nr 312/2011,
   30. märts 2011,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 30. märts 2011
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Toode (nn ultrahelisaatja), mis koosneb keraamilise ketta kujulisest piesoelektrilisest elemendist, millele on kinnitatud radiaalselt suunatud koonusega metallmembraan. Kogu seade on kinnitatud alusplaadile ja paigutatud ühendustihvtidega plastkorpusesse.
                              Vahelduvvool paneb piesoelektrilise elemendi vibreerima, tekitades õhu kaudu levivaid (inimese kõrvale kuuldamatuid) ultrahelilaineid. Toode muundab seega elektrilised signaalid ultrahelilaineteks.
                              Toodet kasutatakse mitmeks otstarbeks, sealhulgas kauguse mõõtmine parkimisel, ruumiseire autode turvahäiresüsteemis ja vedelikunivoo mõõtmine teatavates toodetes.
                           
                        
               
                  8548 90 90
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 8548, 8548 90 ja 8548 90 90 sõnastusega.
                  Kuna toodet ei saa pidada XVI jaotisse kuuluva mis tahes masina osaks, ei või seda klassifitseerida XVI jaotise märkuse 2 põhjal.
                  Kuna toodet ei saa pidada gruppi 90 kuuluva mis tahes instrumendi ega seadme osaks, ei või seda klassifitseerida ka grupi 90 märkuse 2 põhjal.
                  Toode on grupis 85 mujal nimetamata elektriline osa seadmetele või aparaatidele.
                  Seega tuleb toode klassifitseerida CN-koodi 8548 90 90 alla.
               
            
                  
                              2.
                           
                           
                              Toode (nn ultrahelivastuvõtja), mis koosneb keraamilise ketta kujulisest piesoelektrilisest elemendist, millele on kinnitatud radiaalselt suunatud koonusega metallmembraan. Kogu seade on kinnitatud alusplaadile ja paigutatud ühendustihvtitega plastkorpusesse.
                              (Inimese kõrvale kuuldamatud) ultrahelilained panevad piesoelektrilise elemendi vibreerima ja lained muundatakse elektrilisteks signaalideks.
                              Toodet kasutatakse mitmeks otstarbeks, sealhulgas kauguse mõõtmine parkimisel, ruumiseire autode turvahäiresüsteemis ja vedelikunivoo mõõtmine teatavates toodetes.
                           
                        
               
                  8548 90 90
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 8548, 8548 90 ja 8548 90 90 sõnastusega.
                  Kuna toodet ei saa pidada XVI jaotisse kuuluva mis tahes masina osaks, ei või seda klassifitseerida XVI jaotise märkuse 2 põhjal.
                  Kuna toodet ei saa pidada gruppi 90 kuuluva mis tahes instrumendi ega seadme osaks, ei või seda klassifitseerida ka grupi 90 märkuse 2 põhjal.
                  Toode on grupis 85 mujal nimetamata elektriline osa seadmetele või aparaatdidele.
                  Seega tuleb toode klassifitseerida CN-koodi 8548 90 90 alla.